અમદાવાદ: ગાંધીનગર-અડાલજ રોડ પર પોલીસે વિદેશી દારૂના જથ્થા સાથે એક ટ્રકને ઝડપી લઈ વિદેશી દારૂનો જથ્થો કબજે કરી એક શખસની ધરપકડ કરી હતી. ગાંધીનગર નજીકના કુડાસણ ગામેથી ટ્રકમાં ભરી વિદેશી દારૂનો જથ્થો દસક્રોઈ તરફ લઈ જવાઈ રહ્યો હોવાની બાતમી મળતાં પોલીસે વહેલી સવારે અડાલજ નજીક વોચ ગોઠવી હતી. દરમિયાનમાં એક ટ્રક શકમંદ હાલમાં પસાર થતાં પોલીસે તેનો પીછો કરી ટ્રકને ઝડપી લઈ ઝડતી કરતાં તેમાંથી અાશરે રૂ. બે લાખની કિંમતની ૮૧૪ વિદેશી દારૂની બોટલ મળી અાવી હતી. પોલીસે ટ્રકચાલક ભરત ગાભાજી ઠાકોરની ધરપકડ કરી વિદેશી દારૂ અને ટ્રક સહિત અાશરે રૂ. ચાર લાખની કિંમતનો મુદ્દામાલ કબજે કર્યો છે.